Hjálagðar eru vinnureglur Tryggingastofnunar ríkisins um útgáfu lyfjaskírteina fyrir terbínafín ( Lamisil ) . Eins og kunnugt er var felld niður greiðsluþátttaka TR í þessu lyfi frá og með áramótum , samkvæmt reglugerðarbreytingu Heilbrigðis - og tryggingamálaráðuneytisins . Niðurfelling greiðsluþátttökunnar hefur mætt mikilli andstöðu lækna , einkum sérfræðinga í húðsjúkdómum , sem hafa fært rök fyrir því , að nauðsynlegt sé að koma til móts við sjúklinga með alvarlegar og langvinnar sveppasýkingar í húð og nöglum . Vinnureglurnar eru settar í samráði við HTR og skýra sig sjálfar . Vakin er athygli á því , að sjúklingi er ætlað að greiða að fullu fyrir lyfið fyrstu tvo mánuði meðferðarinnar og skal læknir votta , að þeirri meðferð sé lokið . Áður innsend vottorð verða endurskoðuð með tilliti til vinnureglnanna og óskað eftir frekari upplýsingum sé þeirra þörf .